stanford-oval/wikipedia huggingface dataset:
בחירות בממלכה המאוחדת
שיטת הבחירות הכלליות  לפרלמנט > השיטה האזורית

בריטניה מחולקת ל-650 אזורי בחירה, כאשר האזרחים בכל אזור בוחרים מועמד מקומי המזוהה בדרך כלל עם מפלגה פוליטית גדולה יותר, כאשר המועמד עם הכי הרבה קולות זוכה במושב של האזור הזה. כדי שמפלגה תוכרז כמנצחת, היא צריכה לזכות לפחות ב-326 מתוך 650 המושבים בפרלמנט, ומנהיג המפלגה הזאת הופך לראש הממשלה. 
במקרה שאף מפלגה לא תזכה ברוב, יתקיים "פרלמנט תלוי". במקרה הזה, ראש הממשלה המכהן נשאר בשלטון, וניתנת לו זכות הראשונים לנסות ולהרכיב ממשלה או על ידי בניית קואליציה עם המפלגות הגדולות האחרות או שתהיה מורכבת ממפלגת השלטון עם "מיעוט" - כלומר מפלגות קטנות יותר.
שיטת הבחירות הכלליות  לפרלמנט > תוצאות הבחירות

מיד לאחר שהקלפיות יסגרו, בשעה 22:00 לרוב, יתפרסמו מדגמים ראשוניים שיצביעו על התוצאות. את הקולות סופרים במהרה, ותוצאות אמת יתחילו להתבהר במהלך הלילה בין חמישי לשישי, כאשר תוצאות סופיות יוכרזו בשישי בבוקר. 
לאחר ההכרזה, במידה וראש הממשלה הנוכחי יפסיד - הוא יכריז על התפטרותו למלך.לאחר מכן מנהיג המפלגה הזוכה יפגוש את המלך, ויבקש ממנו מנדט להקמת הממשלה החדשה. לאחר קבלת המנדט, ראש הממשלה החדש יגיע לרחוב דאונינג ויישא נאום לאומה הבריטית כמנהיגם החדש.
הערות שוליים

↑  "Office for National Statistics: UK Electoral Statistics 2010". אורכב מ-המקור ב-24 באוגוסט 2011. נבדק ב-2011-04-16. {{cite web}}:  (עזרה)
↑  Representation of the People Act 1983, Section 4(5)
↑  Sections 4(1)(c) and 4(3)(c), Representation of the People Act 1983
↑  "The Electoral Commission: Electoral registration in Great Britain" (PDF). נבדק ב-2011-01-05.
↑  "Right to vote extended". Scottish Government. 2020-02-20. נבדק ב-2020-02-21.
↑  Registering to vote and the electoral register electoralcommission.org.uk, accessed 4 January 2016
↑  "The Representation of the People (Form of Canvass) (England and Wales) Regulations 2006, Schedule Part 1". www.legislation.gov.uk.
↑  "I have two homes. Can I register at both addresses?". The Electoral Commission. נבדק ב-2011-01-05.
תמונה שצולמה לפני פתיחת הקלפיות במחוז אוקספורד
בנוגע להנרי

| --- | --- |

כרזת הסרט באנגלית
 בימוי:  מייק ניקולס 
 הופק בידי:  סקוט רודין 
 תסריט:  ג'יי ג'יי אברהמס 
 עריכה:  סאם אוסטין 
 שחקנים ראשיים:  האריסון פורד ננסי מרצ'נד Michael Haley פטר אפל ג'יימס רבורן רובין ברטלט ג'יי ג'יי אברהמס ג'ון לגוויזאמו דונלד מופט אנט בנינג אליזבת וילסון ביל נון ברוק אלטמן רבקה מילר קווין ברזנהן 
 מוזיקה:  הנס צימר 
 צילום:  ג'וזפה רוטונו 
 מדינה:  ארצות הברית 
 חברת הפקה:  פרמאונט 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  26 בספטמבר 1991 
 משך הקרנה:  108 דק' 
 שפת הסרט:  אנגלית 
 סוגה:  סרט דרמה, סרט רומנטי 
 הכנסות באתר מוג'ו:   regardinghenry
 דף הסרט ב־IMDb
 
בנוגע להנרי (באנגלית: Regarding Henry) הוא סרט דרמה אמריקני משנת 1991, אותו ביים מייק ניקולס ובו כיכבו האריסון פורד ואנט בנינג. הסרט מנסה להציג אכזריות וצביעות בחברה האמריקאית, ומנגידה אותו למשפחה הגרעינית התומכת, המוצגת כמקור כוח אמיתי.
תקציר עלילה

הנרי הוא עורך דין מצליח, תועלתן וקריר, שחייו הבורגניים והנוחים משתנים בן לילה, כשהוא נורה בראשו במהלך שוד. הנרי שרוי תחילה בתרדמת ועם התעוררותו מסתבר שהוא איבד את זיכרונו ועליו לשקם גם את יכולת הדיבור, ההליכה והכתיבה שלו. הנרי מתחיל בתהליך ממושך של החלמה, שיקום והכרות מחודשת עם בני משפחתו אשר מלווה באי-ודאות לגבי עתידו ועתיד משפחתו.
הנרי נאלץ ללמוד מחדש את מיומנויות החיים הבסיסיות ולהכיר מחדש את סביבתו הקרובה וגם את עצמו. את עצמו כפי שהוא כעת ואת עברו. לאחר תהליך השיקום מתגלה הנרי לסביבתו ובעיקר למשפחתו כבעל אישיות שונה מזו שהייתה לו קודם. "הנרי החדש" הוא אדם חם, רגיש, אוהב וישר. למרות שהשכלתו והקריירה שהיו לו אבדו, הוא ומשפחתו מבינים כי השינוי היה לטובה. חייו הקודמים נראים להם מלאכותיים וקרים והם חדלים "להתאבל" על "הנרי הישן".
בנוונוטו צ'ליני

| --- | --- |

דיוקן של צ'ליני
 לידה:  1 בנובמבר 1500 פירנצה, רפובליקת פירנצה 
 פטירה:  13 בפברואר 1571 (בגיל 70) פירנצה, הדוכסות הגדולה של טוסקנה 
 לאום:  איטלקים 
 תחום יצירה:  צורף, סונטה, צורפות, פיסול, ספרות, אוטוביוגרפיה, בפסקה זו רשומה אחת נוספת שטרם תורגמה 
 זרם באמנות:  מנייריזם 
 הושפע על ידי:  Michelangelo Brandini, Lucagnolo da Jesi 
 יצירות ידועות:  Fontainebleau Nymph, פרסיאוס עם ראש המדוזה, Cellini Salt Cellar 
 בן או בת זוג:  Piera Parigi 
 
בנוונוטו צ'ליני (באיטלקית: Benvenuto Cellini; 1 בנובמבר 1500 –  13 בפברואר 1571) היה צורף ופסל איטלקי, המפורסם בצורפים האמנים באיטליה בתקופת הרנסאנס. בנעוריו למד את מלאכת הצורפות בעיר הולדתו פירנצה, אך גורש מן העיר לאחר שהשתתף בדו-קרב. באוטוביוגרפיה שלו הוא מספר את קורות חייו.
לאחר שהאפיפיור קלמנס השביעי לקח אותו תחת חסותו, התפרסם צ'ליני כגדול הצורפים בדורו.
בשנת 1537 הוזמן לחצרו של פרנסואה הראשון, מלך צרפת, ויצר למענו מלחייה גדולה, מקושטת בקישוטים רבים. את פסל הארד המפורסם שלו, "בת הים מפונטנבלו", השמור כיום במוזיאון הלובר, הכין בביקורו השני בצרפת. יצירתו החשובה ביותר כפסל היא מצבת הארד "פרסיאוס עם ראש המדוזה" שבפירנצה. יצירותיו מצטיינות בקישוטיהן המרובים וברוב הפרטים.
המלחין הקטור ברליוז חיבר אופרה על פי זיכרונותיו.
צ'ליני היה ביסקסואל והואשם בפשעים של מעשי סדום פעם אחת עם אישה, ולפחות שלוש פעמים עם גברים.
לחברת רולקס יש קולקציית שעוני יד על שמו.
גלריה

פרסיאוס עם ראש המדוזה מאת בנוונוטו צ'ליני בלוג'ה דיי לאנצי
אפולו ויקינתון במוזיאון הלאומי ברג'לו
מונומנט בפונטה וקיו
בנוונוטו צ'ליני בכניסה לגלריית אופיצי
מרקוריוס במוזיאון הלאומי ברג'לו
קוזימו הראשון דה מדיצ'י במוזיאון הלאומי ברג'לו
בוסניה (אזור)

| --- | --- |
 מדינה:  בוסניה והרצגובינה בוסניה והרצגובינה
 שטח:  41,000 קמ"ר
 קואורדינטות:  44°10′N 17°47′E﻿ / ﻿44.16°N 17.78°E﻿ / 44.16; 17.78 
  מפת מיקום  מפה מפורטת     אזור בוסניה   אזור הרצגובינה   he tabBackground:;tabBorder:#aaa;defaultTab:0;
 
בוסניה (בשפות האזור Bosna או Босна) הוא חבל ארץ התופס את חלק הארי של בוסניה והרצגובינה, למעט אזור הרצגובינה שמשתרע בדרומה של המדינה, סמוך לים התיכון. מקור שמו של האזור בנהר בוסנה.
גאוגרפיה

שטחו של אזור בוסניה הוא כ-41,000 קמ"ר המהווים כ-80% מסך שטחה של בוסניה והרצגובינה. האזור משתרע ברובו בתחום רכס האלפים הדינרים ובו הפסגה הגבוהה ברכס זה (מגליצ' 2,386 מטר). בחלקו הצפוני של האזור הוא תופס את דרומו של מישור פאנוניה, ונתחם על ידי הנהרות סאווה ואונה בגבולו הצפוני ודרינה בגבולו המזרחי. מדרום לאזור בוסניה שוכן אזור הרצגובינה, ובין שני האזורים אין חיץ גאוגרפי ברור. שני האזורים יצרו ישות גאו-פוליטית מאז ימי הביניים, והמינוח "בוסניה" התייחס לעיתים קרובות לשניהם. יחד עם הרצגובינה העניקה בוסניה את שמה הן למדינה, הן לפדרציה של בוסניה והרצגובינה והן לשניים מהקנטונים המרכיבים את האחרונה. כיום שוב אין לאזור בוסניה משמעות מדינית והוא נחלק בין הפדרציה לבין רפובליקה סרפסקה.
היסטוריה

במאה ה-12 הקים באן קולין מדינה בוסנית עצמאית והחל בשנות השישים של מאה זו השתרעה ממלכת בוסניה גם על שטחה של הרצגובינה. בתקופת האימפריה העות'מאנית, החל ב-1463 ועד 1878 שמשה בוסניה כסנג'ק שכלל גם את הרצגובינה, ובשנת 1853 החל האזור כולו מכונה "בוסניה והרצגובינה".
ראו גם

היסטוריה של בוסניה והרצגובינה
בנוונטו (נפה)

נפת בנוונטו (באיטלקית: Provincia di Benevento) היא נפה במחוז קמפניה שבאיטליה. היא גובלת בנפת קמפובאסו במחוז מוליזה בצפון, בנפת פוג'יה במחוז פוליה במזרח, בנפת נאפולי ובנפת אבלינו במחוז קמפניה בדרום. הנפה משתרעת על שטח של 2,070 קמ"ר, ובשנת 2007 התגוררו בה 289,243 נפש. בירת הנפה בעיר בנוונטו. בעיר מתערבבות היסטוריה עתיקה ומודרנית: החל מהתיאטרון הרומי לכנסיית סנטה סופיה ועד לרוקה דיי רטורי.
אפשר לחלק את בנוונטו גאוגרפית לשלושה אזורים עיקריים:
אזור העיר בנוונטו, עם סן ג'ורג'יו דל סאניו עד פטרלצ'ינה.
אזור הגבול עם קסרטה: טלזה, דוגנטה, סנט אגאטה דיי גוטי, מונטסארשיו.
אזור הגבול עם אברוצו, לאציו ומוליזה: מטסי, קוסנו מוטרי, הרי מורקונה.
הערות שוליים

↑  Enrico Califano, Maleventum Beneventum, alla scoperta della provincia di Benevento, VIAGGIA E SCOPRI
| --- | --- |
בקרת זהויות :  NLI: 987007561818605171  BnF: cb11949670p (data)  GND: 4505866-0  ISNI: 0000 0004 1768 9211  MusicBrainz: 22e6a79e-fd17-493b-99aa-335af4c1bfac  SUDOC: 120445751  VIAF: 130172184   WorldCat (עם VIAF): 130172184 
ערך זה הוא קצרמרבנושא גאוגרפיה של איטליה. אתם מוזמנים לתרום לוויקיפדיה ו.
בנואה שיירו

בנואה שיירו (בצרפתית: Benoît Cheyrou; נולד ב-3 במאי 1981 בסירן) הוא כדורגלן עבר צרפתי ששיחק בעמדות הקישור. הוא אחיו של כדורגלן העבר ברונו שיירו.
קריירה > קריירת מועדונים

שיירו החל את הקריירה ב-1987, במחלקת הנוער של המועדון ראסינג פריז, והיה חלק ממסורת כדורגל מפוארת במשפחתו. ב-1997 עבר למחלקת הנוער של ליל, יחד עם אחיו, ברונו. הוא שיחק במשך שנתיים בקבוצת הנוער בטרם קודם לקבוצה הבוגרת בעונת 1999/2000. הוא עלה עם הקבוצה לליגת העל הצרפתית, אך בשתי עונותיו הראשונות מיעט לשחק בשל פציעות. לאחר עזיבת ברונו לליברפול בעונת 2002/2003 גדלה חשיבותו של שיירו בליל, והוא הפך לשחקן קבוע בהרכב הקבוצה, שהשתתפה גם בגביע אופ"א.
ב-2004 חתם שיירו בקבוצת אוסר, אשר מאמנה היה גי רו. הוא שיתף פעולה בחוליית הקישור של הקבוצה יחד עם שחקנים כמו פיליפ ויולאו וליאונל מאת'יס. בעונתו הראשונה בקבוצה, 2004/2005, זכה עמה בתוארו הראשון - גביע הליגה הצרפתית - לאחר ניצחון על סדאן במשחק הגמר. בעונת 2006/2007 מונה שיירו לקפטן של אוקזר, וסייע לה להעפיל לשלב הבתים של גביע אופ"א בפעם השלישית ברציפות. עם זאת, במסגרת הליגה באותה עונה אוקזר לא הצליחה לסיים במקום המקנה השתתפות במפעל, ומשכך שיירו, לצד מספר שחקנים בכירים נוספים, עזב אותה על מנת להשתתף במפעלים האירופיים.
לפני עונת 2007/2008 עבר שיירו לאולימפיק מרסיי, ששילמה תמורתו 5 מיליון אירו. הוא יצר חוליית קישור מרשימה במיוחד במארסיי, יחד עם סמיר נאסרי ולוריק צאנה, ובעקבות יכולתו הטובה נכלל בנבחרת העונה בליגה הצרפתית. הוא השתתף באותה עונה לראשונה בליגת האלופות, אך קבוצתו סיימה שלישית בבית ולא העפילה לשמינית הגמר. בעונה הבאה הציג שיירו את היכולת הטובה בקריירה שלו כאשר הבקיע שלושה שערים ונתן שבעה בישולים, שסייעו לקבוצה לסיים במקום השני בליגה אחרי בורדו.
ב-29 בינואר 2015 חתם בטורונטו הקנדית. בשנת 2017 פרש ממשחק פעיל.
קריירה > נבחרת

בפברואר 2009 זומן שיירו לראשונה לסגל הנבחרת הלאומית של צרפת, אך טרם ערך הופעות במדיה. בעונת 2009/2010 סייע שיירו למארסיי לזכות באליפות הליגה הצרפתית הראשונה של המועדון מאז 1992, לאחר שכבש חמישה שערים ובישל ארבעה. הוא נבחר פעם נוספת לתואר נבחרת העונה בליגה הצרפתית, אך לא נכלל בסגלה של נבחרת צרפת למונדיאל 2010.
בוסניה הצעירה

קבוצה מחברי הארגון
אנדרטה בסרייבו לזכר גברילו פרינציפ, רוצחו של פרנץ פרדיננד
בוסניה הצעירה או הבוסנים הצעירים (בסרבית: Млада Босна) הייתה תנועה מהפכנית שהייתה פעילה תחת השלטון האוסטרו-הונגרי בבוסניה והרצגובינה. התנועה תמכה בשחרור כל השטחים הסלאביים הנתונים תחת שליטת האימפריה האוסטרו-הונגרית ואיחודם עם ממלכת סרביה (סרביה הגדולה) ליצירת ממלכה פאן-סלאבית גדולה (יוגוסלביזם).
היסטוריה

בעקבות ההפיכה בסרביה ב-1903 ועלייתו לשלטון של בית קראג'ורג'ביץ', התעוררו רגשות לאומיים אצל העמים הסלאביים שעדיין חיו תחת שלטון האימפריה האוסטרו-הונגרית. עמים אלו רצו להתאחד עם ממלכת סרביה כדי ליצור את "יוגוסלביה". רגשות אלו התחזקו מאוד בעקבות הצלחותיה הצבאיות של סרביה במהלך מלחמת הבלקן הראשונה והשנייה, כמו גם הזעם על הסיפוח האוסטרו-הונגרי של בוסניה והרצגובינה.
ארגון "בוסניה הצעירה" הוקם בתחילת שנות ה-20 של המאה ה-20 בידי המסאי ולדימיר גצ'ינוביץ'. מטרתו המוצהרת הייתה למגר את השלטון האוסטרו-הונגרי בבוסניה והרצגובינה. הארגון כלל בעיקר סרבים אשר חיו באוסטרו-הונגריה, אך גם קרואטים ובוסנים. רובם היו צעירים כפריים אשר עברו ללמוד בבתי ספר או אוניברסיטאות בערים הגדולות. הם תמכו בפוריטניות, התנגדו לשתיית אלכוהול, והאשימו את האוסטרים בהשחתת הנוער הסלאבי. הם מיעטו לעבוד בעבודות קבועות והתקיימו בעיקר מנדבות. רבים מהם היו מסוכסכים עם בני משפחותיהם, כך שהם חלקו ביניהם את החפצים המועטים שברשותם וישנו זה אצל זה. הם נהגו לבלות שעות בישיבה בבתי קפה תוך שהם מתווכחים על פוליטיקה והחיים. התנועה פעלה בשיתוף פעולה עם ארגון הטרור "היד השחורה", אולם רק על גצ'ינוביץ' עצמו ידוע בוודאות כי היה חבר בשני הארגונים בו זמנית.
רבים מהמתכננים ומהמבצעים בפועל של רצח פרנץ פרדיננד אשר הביא למלחמת העולם הראשונה, השתייכו לבוסניה הצעירה. ביניהם ניתן למנות את: גברילו פרינציפ, דנילו איליץ', נדליקו צ'ברינוביץ', מוחמד מחמדבשיץ' וואסו צ'ויברילוביץ'.
ראו גם

פאן-סלאביות
הערות שוליים

↑  מרגרט מקמילן, המלחמה ששמה קץ לשלום, הוצאת עם עובד, 2013. עמ' 499.
↑  מרגרט מקמילן, המלחמה ששמה קץ לשלום, הוצאת עם עובד, 2013. עמ' 500.
| --- | --- |
בקרת זהויות :  NKC: ko2011620335  SUDOC: 035600543  VIAF: 162990050   WorldCat (עם VIAF): 162990050
אתה לבד

| --- | --- |

 סינגל בביצוע דני סנדרסון
 מתוך האלבום "לא יפריד דבר"
 יצא לאור:  2009
 תאריך הקלטה:  חורף 2008
 סוגה:  רוק ישראלי ‏•‏‏ קאנטרי ‏•‏‏ פולק רוק
 שפה:  עברית
 אורך:  3:24
 חברת תקליטים:  NMC
 כתיבה:  דני סנדרסון
 לחן:  דני סנדרסון
 הפקה:  דני סנדרסון
"אתה לבד" הוא שיר שכתב, הלחין וביצע הזמר והמוזיקאי הישראלי דני סנדרסון. הוא יצא כסינגל מאלבומו התשיעי של סנדרסון, "לא יפריד דבר".
רקע

השיר יצא כסינגל מהאלבום "לא יפריד דבר", אלבום בעל אופי רציני, שעסק בין היתר בהתמודדותו של סנדרסון עם מותה של רעייתו נעמי כארבע שנים לפני יציאת האלבום. סנדרסון הקליט את השיר, כמו את כל האלבום, בשיתוף להקת הליווי שלו באותה התקופה.
הוא סיפר על השיר: ”שיר שעוסק בייאוש ובתקווה. באר שנשאבו ממנה לא מעט שירים. סוג של שיר דרך. המשפט "אתה לא לבד, אחרים לבד איתך" לקוח מרגע בחיים שבו עודדתי חבר שעבר אובדן”.
יחס הביקורת

עמוס אורן כתב שהשיר הוא "רוק מסע על גבול הקאנטרי", שהיה "עשוי לרמז על הסטטוס הנוכחי שלו" (לאחר מות אשתו נעמי). אמיר שוורץ מ־"ידיעות אחרונות" תיאר את השיר כ"יפה".
יוסי חרסונסקי כתב שהשיר מסוגת קאנטרי, "סטייל מוזיקת מערבונים [...] קצב נסיעה", "פולק רוק לא מלנכולי", שכולל גם "טקסט דרמטי". חרסונסקי המשיך: ”זהו דני סנדרסון, משורר ההלצה, איש הבלדה ההומוריסטית בשיר "רציני" על החיים. [...] סולו חשמלית מבליח. תזמור נשיפה מעשיר. מוסיקלית, סנדרסון לא ירד מהכביש הראשי לאיזה שביל מוסיקלי נועז. זהו דני סנדרסון ריאליסט שאנחנו מכירים, שנע על ציר של קצב החיים. כאילו אומר החיים ממשיכים לנוע במסלול קבוע – אבל אנחנו נשארים לבד. יפה”.
הצלחה

השיר הוצג ב"פינה לשיפוטכם" של מצעד רשת ג' ב־3 בספטמבר 2009, זכה להצלחה וצעד 10 שבועות, עד 26 בנובמבר 2009. בשיאו הגיע למקום השביעי, ב־29 באוקטובר 2009. במצעד הפזמונים העברי השנתי (תש"ע) של התחנה (בשיתוף ערוץ 24) הוא דורג במקום התשיעי. במצעד גלגלצ ואתר ynet הוא דורג במקום ה־30.
הצלחה > מיקומי שיא

|   ‏‏‏  מצעדים שבועיים (2009)> מדינה |   ‏‏‏  מצעדים שבועיים (2009)> מצעד |   ‏‏‏  מצעדים שבועיים (2009)> מיקום שיא |   ‏‏‏  מצעדים שבועיים (2009)>  |
| --- | --- | --- | --- |
|  ישראל | רשת ג' | 7 |  |
|   ‏‏‏  מצעדים שנתיים (תש"ע)> מדינה |   ‏‏‏  מצעדים שנתיים (תש"ע)> מצעד |   ‏‏‏  מצעדים שנתיים (תש"ע)> מיקום שיא |   ‏‏‏  מצעדים שנתיים (תש"ע)>  |
| --- | --- | --- | --- |
|  ישראל | רשת ג' וערוץ 24 | 9 |  |
|  ישראל | גלגלצ ו־ynet | 30 |  |
ביאורים

↑  שבה היו חברים יותם בן חורין, תמר אייזנמן, קרן מלכה, כפיר בן ליש, שי וצר ושאול עשת.
הערות שוליים

↑  לא יפריד דבר, באתר Discogs, בדיקה אחרונה ב־4 בנובמבר 2022
↑  נתוני היצירה, באתר אקו"ם, בדיקה אחרונה ב־4 בנובמבר 2022
1 2  עמוס אורן, פיקנטריה סטטיסטית, באתר habama.co.il, ‏1 בדצמבר 2009, בדיקה אחרונה ב־4 בנובמבר 2022
1 2  האלבום "לא יפריד דבר", באתר של דני סנדרסון, בדיקה אחרונה ב־4 בנובמבר 2022
↑  אילת יגיל, לבד אבל ביחד, באתר ynet, 23 באוגוסט 2009
↑  רועי בהריר, הקוגרים, באתר מקור ראשון ,20 במרץ 2010, בדיקה אחרונה ב־4 בנובמבר 2022
↑  רז שכניק, סיפורי דני, באתר של דני סנדרסון (צילום כתבה ב"ידיעות אחרונות"), 27 במאי 2022, בדיקה אחרונה ב־4 בנובמבר 2022
↑    אמיר שוורץ, דני שובבני, באתר "ידיעות אחרונות", 9 באפריל 2016
↑  יוסי חרסונסקי, אתה לבד | דני סנדרסון, באתר יוסמיוזיק, 28 באוגוסט 2009, בדיקה אחרונה ב־4 בנובמבר 2022
↑  השיר בפזמונט, באתר פזמונט, בדיקה אחרונה ב־4 בנובמבר 2022
1 2  המצעד השנתי לשנת תש"ע של גלגלצ ואתר ynet, באתר גלי צה"ל, בדיקה אחרונה ב־4 בנובמבר 2022
↑  מיקום שיא במצעד השבועי של רשת ג' (7), 29 באוקטובר 2009, באתר פזמונט, בדיקה אחרונה ב־4 בנובמבר 2022
↑  המצעד השנתי לשנת תש"ע של רשת ג' וערוץ 24, באתר פזמונט, בדיקה אחרונה ב־4 בנובמבר 2022
בוסניה והרצגובינה באירוויזיון למוזיקאים צעירים

| --- | --- |
 מדינה:  בוסניה והרצגובינה בוסניה והרצגובינה
 רשת שידור:  BHRT
 השתתפות ראשונה:  אוסטריה וינה, 2012
 זכיות:  0
 השתתפויות:  1 (0 גמר)
 היעדרויות:  0
 אירוח האירוויזיון:  לא אירחה
 השתתפות אחרונה:  אוסטריה וינה, 2012
 
בוסניה והרצגובינה השתתפה בתחרות האירוויזיון למוזיקאים צעירים פעם אחת בלבד, ב-2012.
המבצעים והשירים שייצגו את בוסניה והרצגובינה באירוויזיון למוזיקאים צעירים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | כלי | יצירות | חצי גמר | גמר |
| --- | --- | --- | --- | --- | --- |
| 2012 | נעמי דרוסקיץ' | פסנתר | 1) Vanished Days, op57, No.1 by Edvard Grieg 2) Toccata, in E flat minor by Aram Khachaturian | - | לא העפילה לגמר |
ראו גם

האירוויזיון למוזיקאים צעירים
בוסניה והרצגובינה באירוויזיון
הערות שוליים

1 2  "Country profile: Bosnia and Herzegovina". youngmusicians.tv. European Broadcasting Union. נבדק ב-18 באוקטובר 2014. {{cite web}}:  (עזרה)
אתלטיקה באולימפיאדת טוקיו (2020)

| --- | --- |

 היכלים:  האצטדיון האולימפי החדש של טוקיו
 תאריך התחלה:  30 ביולי 2021
 תאריך סיום:  8 באוגוסט 2021
 → 2016 2024 ← 
תחרויות האתלטיקה באולימפיאדת טוקיו (2020) נערכו בעשרת הימים האחרונים של אולימפיאדת טוקיו. התחרויות חולקו לשלוש קטגוריות מרכזיות: תחרויות שדה ומסלול, ריצות כביש והליכה תחרותית. בסך הכל התקיימו 48 תחרויות, תחרות אחת יותר מהאולימפיאדה הקודמת, בשל הוספת מקצה ריצת שליחים 4X400 מטר משולבת.
במהלך התחרויות נקבעו שלושה שיאי עולם ו-12 שיאים אולימפיים חדשים.
לאור מגפת הקורונה הוחלט על ידי הוועדה המארגנת של המשחקים והוועד האולימפי הבינלאומי לדחות את מועד המשחקים מקיץ 2020 לקיץ 2021.
מוקדמות

שיטת הדירוג לקראת אולימפיאדת טוקיו השתנתה בצורה מהותית בהשוואה לאירועים קודמים. שיטת המיון החדשה משלבת בין שני קריטריונים: 50% מהמשתתפים יקבעו בהתאם לעמידה בקריטריונים שנקבעו מראש. 50% נוספים יקבעו בהתאם למיקום בדירוג העולמי במקצוע הספציפי. בנוסף, נקבע מספר משתתפים מקסימלי בכל אחד מהענפים.
אירועים בולטים > האתלטיות הבולטות

אליין תומפסון-הרה (ג'מייקה ג'מייקה), זכתה ב-3 מדליות זהב, בריצת 100 מטר, בריצת 200 מטר ובריצת שליחות 4x100 מטר.
סיפאן חסן (הולנד הולנד), זכתה ב-3 מדליות, 2 זהב ו-1 ארד, מדליות זהב, בריצת 5000 מטר, בריצת 10000 מטר ומדליית ארד ריצת 1500 מטר.
סידני מק'לוכלין (ארצות הברית ארצות הברית), זכתה ב-2 מדליות זהב, בריצת 400 מטר משוכות ובריצת שליחות 4x400 מטר.
אתינג מו (ארצות הברית ארצות הברית), זכתה ב-2 מדליות זהב, בריצת 800 מטר ובריצת שליחות 4x400 מטר.
אירועים בולטים > האתלטים הבולטים

מרסל ג'ייקובס (איטליה איטליה) זכה ב-2 מדליות זהב, בריצת 100 מטר ובריצת שליחים 4x100 מטר.
אירועים בולטים > שיאי עולם > נשים

יולימאר רוחאס (ונצואלה ונצואלה), קבעה בקפיצה משולשת שיא עולם חדש של 15.67 מטר, שיפור של 17 ס"מ לשיא העולם בן 26 השנים של אינסה קראבץ.
סידני מק'לוכלין (ארצות הברית ארצות הברית), קבעה בריצת 400 מטר משוכות שיא עולם חדש של 51.46 שניות, שיפור של 44 מאיות השנייה לשיא העולם הקודם שבו החזיקה בעצמה.
אירועים בולטים > שיאי עולם > גברים

קרסטן ורהולם (נורווגיה נורווגיה), קבע בריצת 400 מטר משוכות שיא עולם חדש של 45.94 שניות, שיפור של 76 מאיות השנייה לשיא העולם הקודם שבו החזיק בעצמו.
אמרוץ

צ'יג'ינדו אוג'ה (הממלכה המאוחדת הממלכה המאוחדת) נמצא חיובי ל-S-23 (אנ') ולאנובוסרם (אנ'). מדליית הכסף שבה זכו הבריטים בריצת השליחים 4x100 מטר, נלקחה מהם וניתנה לקנדה ומדליית הארד ניתנה לרביעייה מסין.
טבלת המדליות

מדינה מארחת (יפן)
הזוכים במדליות > נשים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | אליין תומפסון-הרה   ג'מייקה ג'מייקה | 10.61 שניות   שיא אולימפי | שלי-אן פרייזר-פרייס   ג'מייקה ג'מייקה | 10.74 שניות | שריקה ג'קסון   ג'מייקה ג'מייקה | 10.76 שניות |
| ריצת 200 מטר | אליין תומפסון-הרה   ג'מייקה ג'מייקה | 21.53 שניות | כריסטין מבומה   נמיביה נמיביה | 21.81 שניות | גבריאל תומאס   ארצות הברית ארצות הברית | 21.87 שניות |
| ריצת 400 מטר | שוני מילר-אואיבו   איי בהאמה איי בהאמה | 48.36 שניות | מריליידי פאולינו   הרפובליקה הדומיניקנית הרפובליקה הדומיניקנית | 49.20 שניות | אליסון פליקס   ארצות הברית ארצות הברית | 49.46 שניות |
| ריצת 800 מטר | אתינג מו   ארצות הברית ארצות הברית | 1:55.21 דקות | קילי הודג'קינסון   בריטניה בריטניה | 1:55.88 דקות | רייבן רוג'רס   ארצות הברית ארצות הברית | 1:56.81 דקות |
| ריצת 1500 מטר | פיית' קיפייגון   קניה קניה | 3:53.11 דקות   שיא אולימפי | לורה מויר   בריטניה בריטניה | 3:54.50 דקות | סיפאן חסן   הולנד הולנד | 3:55.86 דקות |
| ריצת 5000 מטר | סיפאן חסן   הולנד הולנד | 14:36.79 דקות | הלן אובירי   קניה קניה | 14:38.36 דקות | גודאף צגאי   אתיופיה אתיופיה | 14:38.87 דקות |
| ריצת 10000 מטר | סיפאן חסן   הולנד הולנד | 29:55.32 דקות | קלקידאן גזאהגנה   בחריין בחריין | 29:56.18 דקות | לטסנבט גידיי   אתיופיה אתיופיה | 30:01.72 דקות |

| ריצת מרתון | פרס ג'פצ'ירצ'יר   קניה קניה | 2:27:20 שעות | בריג'יד קוסגיי   קניה קניה | 2:27:36 שעות | מולי זיידל   ארצות הברית ארצות הברית | 2:27:46 שעות |
| 20 ק"מ הליכה | אנטונלה פלמיזאנו   איטליה איטליה | 1:29:12 שעות | סנדרה ארנס   קולומביה קולומביה | 1:29:37 שעות | ליו הונג   הרפובליקה העממית של סין   סין | 1:29:57 שעות |

| ריצת 100 מטר משוכות | ג'סמין קמאצ'ו-קווין   פוארטו ריקו פוארטו ריקו | 12.37 שניות | קנדרה הריסון   ארצות הברית ארצות הברית | 12.52 שניות | מגן טאפר   ג'מייקה ג'מייקה | 12.55 שניות |
| ריצת 400 מטר משוכות | סידני מק'לוכלין   ארצות הברית ארצות הברית | 51.46 שניות   שיא עולם | דלילה מוחמד   ארצות הברית ארצות הברית | 51.58 שניות | פמקה בול   הולנד הולנד | 52.03 שניות |
| ריצת 3000 מטר מכשולים | פרות' צ'מוטאי   אוגנדה אוגנדה | 9:01.45 דקות | קורטני פריירקס   ארצות הברית ארצות הברית | 9:04.79 דקות | הייבין קיאנג   קניה קניה | 9:05.39 דקות |

| ריצת שליחות 4x100 מטר | ג'מייקה ג'מייקה   בריאנה ויליאמס   אליין תומפסון-הרה   שלי-אן פרייזר-פרייס   שריקה ג'קסון   *נטשה מוריסון   *רמונה בורצ'ל | 41.02 שניות | ארצות הברית ארצות הברית   ג'ביאן אוליבר   טיהנה דניאלס   ג'נה פרנדיני   גבריאל תומאס   *אינגליש גרדנר   *אליה הובס  | 41.45 שניות | הממלכה המאוחדת הממלכה המאוחדת   אשה פיליפ   אימאני לנסיקוט   דינה אשר-סמית'   דריל נייטה | 41.88 שניות |
| ריצת שליחות 4x400 מטר | ארצות הברית ארצות הברית   סידני מק'לוכלין   אליסון פליקס   דלילה מוחמד   אתינג מו   *קנדל אליס   *ליינה אירבי   *וודליין ג'ונת'ס   *קיילין ויטני | 3:16.85 דקות | פולין פולין   נטליה קצ'מרק   איגה באומגרט-ויטן   מלגורזאטה הולוב-קובאליק   יוסטינה שווינטה-ארסטיק   *אנה קיובסינסקה | 3:20.53 דקות | ג'מייקה ג'מייקה   רונישה מקגרגור   ג'נייב ראסל   שריקה ג'קסון   קנדיס מקלאוד   *ג'ונל ברומפילד   *סטייסי-אן ויליאמס | 3:21.24 דקות |
(*) אתלטיות אשר רצו רק בשלב המוקדמות וזכו אף הן במדליות
הזוכים במדליות > נשים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לרוחק | מלאיקה מיהמבו   גרמניה גרמניה | 7.00 מטר | בריטני ריס   ארצות הברית ארצות הברית | 6.97 מטר | אסה ברומה   ניגריה ניגריה | 6.97 מטר |
| קפיצה משולשת | יולימאר רוחאס   ונצואלה ונצואלה | 15.67 מטר   שיא עולם | פטריסיה ממונה   פורטוגל פורטוגל | 15.01 מטר | אנה פלטיירו   ספרד ספרד | 14.87 מטר |
| קפיצה לגובה | מריה לאסיצקנה   הוועד האולימפי הרוסי הוועד האולימפי הרוסי | 2.04 מטר | ניקולה מקדרמוט   אוסטרליה אוסטרליה | 2.02 מטר | ירוסלבה מהוצ'יך   אוקראינה אוקראינה | 2.00 מטר |
| קפיצה במוט | קייטי מון   ארצות הברית ארצות הברית | 4.90 מטר | אנג'ליקה סידורובה   הוועד האולימפי הרוסי הוועד האולימפי הרוסי | 4.85 מטר | הולי בראדשו   בריטניה בריטניה | 4.85 מטר |
| הדיפת כדור ברזל | גונג ליג'יאו   הרפובליקה העממית של סין   סין | 20.58 מטר | רייבן סונדרס   ארצות הברית ארצות הברית | 19.79 מטר | ואלרי אדמס   ניו זילנד ניו זילנד | 19.62 מטר |
| זריקת דיסקוס | ולארי אולמן   ארצות הברית ארצות הברית | 68.98 מטר | קריסטין פודנץ   גרמניה גרמניה | 66.86 מטר | יאימה פרס   קובה קובה | 65.72 מטר |
| יידוי פטיש | אניטה ולודרצ'יק  פולין פולין | 78.48 מטר | וואנג ז'נג   הרפובליקה העממית של סין   סין | 77.03 מטר | מלבינה קופרון   פולין פולין | 75.49 מטר |
| הטלת כידון | ליו שיאינג   הרפובליקה העממית של סין   סין | 66.34 מטר | מריה אנדרייצ'יק   פולין פולין | 64.61 מטר | קלסי לי ברבר   אוסטרליה אוסטרליה | 64.56 מטר |
| קרב שבע | נפיסטו ת'יאם   בלגיה בלגיה | 6791 נקודות | אנוק פטר   הולנד הולנד | 6689 נקודות | אמה אוסטרווחל   הולנד הולנד | 6590 נקודות |